open-index/open-wikipedia-markdown huggingface dataset:
Axel Aass

**Axel Motzfeldt Aass** (født 31. mai 1914, død 26. januar 1977 i Sande) var fylkesfører i Quislings nasjonalsosialistiske parti Nasjonal Samling (NS) under andre verdenskrig. 

Axel Aass hadde artium og var utdannet agronom. I 1940 var han student ved Norges Handelshøyskole i Bergen og samtidig gårdsforpakter. 

 
Aass meldte seg inn i NS 6. november 1940, og ble først fylkesfører i Buskerud, deretter Vestfold («Vestviken»), før han i begynnelsen av 1943 ble fylkesfører for Hedmark og Oppland. Da området ble delt 1. juli 1944, fikk han ansvaret for Hedmark. Han hadde riktignok vært medlem i NS fra juni 1933, men var svært lite aktiv, og gjeninnmeldte seg i partiet. 

Axel Aass var kjent som en iherdig NS-forkjemper som blant annet ville straffe folk som meldte seg ut av partiet. Tidligere ordfører i Nes i Hedmark, Eilif Sandberg, måtte godta en bot på  kroner fordi han meldte seg ut. Han kranglet også med andre NS-medlemmer.

Han krevde også at folk kom for å høre på ham da han talte og truet med arrestasjon hvis de ikke møtte opp. Mest kjent er eksempelet fra Elverum 17. juni 1944, da han kalte inn 600 av byens borgere til møte i kinolokalet. Lokalbefolkningen bestemte seg for ikke å komme, og bare ti av de innkalte møtte opp. Da møtet var ferdig satte han, sammen med flere andre ledende NS-medlemmer i området (blant andre Simon Grindalen), opp en liste med 100 navn på folk som skulle arresteres. Arrestasjonene startet samme natt, og alle ble ført til Leiret skole. Der ble de forhørt, og dagen etter fortalte Aass dem at de var satt på listen over folkefiender. Åtte utvalgte måtte være igjen, samtidig opplyste han at det var laget en liste på ti navn på personer som ville bli skutt hvis det ble gjennomført sabotasje i byen.

I juni 1943 måtte NS-ordføreren i Hamar, Einar Grill Fasting, stå til rette fordi forholdene i byen var for dårlige. Vitner sa at Aass gikk løs på den seksti år gamle ordføreren med nevene. Aass var også kjent for å være kritisk til Germanske SS Norge, som han så på som en ren tysk organisasjon.

Aass ble etter krigen (1948) dømt til ti års tvangsarbeid og tap av rettigheter i ti år.

## Referanser


## Eksterne lenker
* 
* Biografi i ''Norsk krigsleksikon'' fra 1995
Nordvik (Nordland)

**Nordvik** er en tidligere kommune i Nordland. Nordvik var opprinnelig del av Herøy formannskapsdistrikt, men ble skilt ut 1. juli 1917. Kommunen hadde da  innbyggere.

1. januar 1962 ble Nordvik slått sammen med det meste av Dønnes, en del av Herøy (på Dønna) med 19 innbyggere, og en del av Nesna med 80 til den nye Dønna kommune. Nordvik hadde ved sammenslåingen  innbyggere.

## Referanser
Shirley temple (cocktail)

**Shirley temple** er en alkoholfri cocktail med sitron-limebrus, ingefærbrus og en dash grenadine som ligger i bunn, toppet med ett kirsebær og en skive sitron eller appelsin. Den serveres iblant til barn som spiser med eldre, for å la dem dele opplevelsen av å drikke en cocktail.

Drinken ble funnet opp på Royal Hawaiian Hotel i Honolulu på Hawaii. Den er oppkalt etter den berømte barneskuespillerinnen Shirley Temple, som ofte bodde på hotellet og spiste med andre kjendiser i restauranten.
Langøya (Bamble)

**Langøya** er en øy i Langesundsfjorden utenfor Langesund i Bamble kommune i Telemark. Langøya er et populært fritidsområde, kjent for sin rike flora av kalkelskende vekster. Sør på øya ligger Langøytangen fyr.

## Bergarter, flora og fauna
Langøya består av kambro-siluriske bergarter. 
På øya finner man også flere fine sandstrender, sletter og villenger. I tillegg ligger det det også fossilforekomster på øya.
Vegetasjonen er vesentlig kalkfuruskog, men det finnes også gode forekomster av forskjellige typer strandvegetasjon. Øya er i det hele meget floristisk rik, det er kanskje dette som har gjort øya mest kjent etter at botanikkprofessoren Mathias Numsen Blytt i 1838 oppdaget fjellplanta reinrose (Dryas octopetala) på østsiden av Langøya. Det finnes også interessante plantearter som flueblomst (Ophrys insectifera) (fredet i 1989) og flere orkidéarter.

Langøya er et mye brukt tur- og ekskursjonsområde. I noen år førte stor flåttplage til redusert bruk av øya, men høsten 2003 var flåttbestanden nede på samme nivå som på fastlandet etter flere år med tiltak for å redusere bestanden.

## Landskapsverneområde
I juni 2006 fikk 495 dekar av øya status som landskapsvernområde med plante- og dyrelivsfredning.

## Næringsdrift på Langøya
På begynnelsen av 1600-tallet ble det drevet saltutvinning, samt industri som bakeri og ølbryggeri, deretter vind og hestemølle. Alt dette var opphørt i 1660. På slutten av 1700-tallet ble det drevet et honningkakebakeri  på øya, som var viden kjent. Senere har det vært drevet gårdsbruk. 

Langøya er 2,9 km lang og huser gode fiskemuligheter. 

## Langøya fyr
Den 1. oktober 1839 ble fyrlykta på Langøytangen tent for første gang, dette var samtidig med fyret på Jomfruland. Fyret var betjent i 150 år frem til 1990.

Fyret har tre tilhørende hus på Langøya gård. .

Fyrmesterboligen fra 1939 er satt i stand 2005/06 med statlige og fylkeskommunale midler og stor dugnadsinnsats og leid ut til Langesundsfjorden Kystlag som driver utleie til kystled. Grenland Havn og Grenland dykkeklubb leier to andre boliger på fyrstasjonsområdet. Det gjenstår en del arbeider på den eldste delen av fyrhuset, som kan gjøres tilgjengelig for kystkultur, møter og arrangementer i regi av Kystlaget.

## Tilsyn og drift
Den kommunale skjærgårdstjenesten i Bamble har ansvaret for å holde oppsyn og drive vedlikehold på Langøya, i samarbeid med det oppnevnte Styret for Langøya og kystkultur i Bamble («Langøyastyret»). Bamble kommune har i en høringsuttalelse i september 2024 beskrevet Langøyastyret slik:«Styret for Langøya og kystkultur i Bamble er nedsatt for å ivareta kystkulturens plass og forvaltning i Bamble. Styret består av representanter fra Langesund vel, Langesundsfjordens kystlag, Bamble turlag, samt en representant fra politisk posisjon og opposisjon og administrasjonen.»Det er etablert et felles brukerutvalg på fyrstasjonsområdet.

## Referanser
Lov og orden: New York

***Lov og orden: New York*** (originaltittel: ***Law & Order: Criminal Intent***) er en amerikansk TV-serie om en gruppe etterforskere ved enheten for alvorlig kriminalitet (*Major Case Squad*) i New York-politiet. Serien er en *spin-off* fra *[[Lov og orden (TV-serie)|Lov og orden]]*, men fokuserer i større grad på de kriminelles handlinger, fremfor å fokusere nærmest utelukkende på politiet og påtalemyndigheten.

I Norge ble serien første gang vist 29. mars 2005 på NRK2, under tittelen *Lov og orden: New York*.

## Eksterne lenker
*
North Cornwall

**North Cornwall** (kornisk **Kernow Kledh**) var et administrativt distrikt i Cornwall, England. Administrasjonssenteret var Wadebridge. Det ble innlemmet i det nyopprettede Cornwall Unitary Council 31. mars 2009.

## Steder i North Cornweall
*Bodmin
*Bude
*Camelford
*Launceston
*Padstow
*Stratton
Mid Devon

**Mid Devon** er et administrativt distrikt i Devon, England. Administrasjonsbyen er Tiverton.

Distriktet ble opprettet 1. april 1974 (ved loven av lokalregjering 1972) ved at bydistriktene Tiverton og Crediton samt landdistriktene ved samme navn ble slått sammen. Det fikk da navnet Tiverton, noe som ble endret til Mid Devon i 1978.

## Geografi
Mid Devon deler grenser med flere andre distrikter i Devon foruten også grevskapet Somerset. Nabodistriktene er Exeter, East Devon, North Devon, Teignbridge, West Devon og Torridge.

## Referanser
Nord-Varanger

**Nord-Varanger** er en tidligere selvstendig kommune i Finnmark, opprinnelig del av Vadsø formannskapsdistrikt. I tidligere tider skilte man mellom Vadsø kjøpstad og Vadsø landsogn, men i kommunal forstand var de én enhet til 1. januar 1894 da landsognet tok navnet Nord-Varanger og ble egen kommune med  innbyggere.

1. januar 1964 ble Nord-Varanger slått sammen med Vadsø til den nye Vadsø kommune. Nord-Varanger hadde ved sammenslåingen  innbyggere.

## Referanser
Langøytangen fyr

**Langøytangen fyr** ligger helt sør på Langøya utenfor Langesund i Bamble kommune i Telemark.

Fyret ble opprettet i 1839 og den nåværende fyrvokterboligen er fra 1939. Det ble satt opp en tågeklokke i 1887, tåkehorn i 1913, tyfon i 1953. I 1990 ble fyret automatisert. Der er i dag selvbetjent turisthytte i bygningene.

## Eksterne lenker
* 
* Langøytangen fyr (kulturlosen)
* Langøytangen fyr (Telemark kystled)
VM i alpint 1993

**[[VM i alpint]] [[1993]]** ble arrangert i Morioka i Japan. På grunn av værforholdene måtte Super-G for menn avlyses. 

## Menn

### Utfor






### Super-G
*Avlyst*



### Storslalåm






### Slalåm






### Kombinasjon






## Kvinner

### Utfor






### Super-G






### Storslalåm






### Slalåm






### Kombinasjon






## Medaljestatistikk
:
Tilde

:*For kvinnenavnet, se [[Tilde (navn)]]*
:*For [[NAV]] Tilde, se [[NAV Kompetansesenter for tilrettelegging og deltakelse]]*

**Tilde** ( **~** ) er et diakritisk tegn som har mange bruksområder. Navnet på tegnet kommer fra spansk og har sin opprinnelse fra det latinske ordet *titulus* som betyr en tittel eller overskrift.

På spansk benyttes tilde for å angi at n som tegnet er plassert over, skal leses med palatalisering. På portugisisk angir tegnet at bokstaven skal uttales nasalt.

## Eksempler
Ã ã  Ñ ñ  Õ õ
*Spansk: Agaña, Coruña, señor
*Portugisisk: São Paulo, João, São Tomé og Príncipe

## Informatikk

### Mapper og URL-er

I et Unix shell er tilden en referanse til hjem-mappen til den innloggede brukeren (for eksempel /home/brukernavn). Dersom det brukes som et prefiks til et bestemt brukernavn, er det en referanse til denne brukerens hjem-mappe (for eksempel ~olanormann som referanse til /home/olanormann). Tilden brukes også i slutten av filnavn, for å indikere at filen er en sikkerhetskopi av en annen fil med samme navn (men da uten tilden til slutt).

I en URL, brukes det som regel til å angi en personlig nettside på en Unix-basert server. For eksempel vil  sannsynligvis være hjemmesiden til Ola Normann. Dette etterlikner hvordan Unix-shellet bruker tilde.

Avhengig av systemoppsettet, vil en adresse som  muligens bli gjort om til  på grunn av tegnsett-kompatibilitet. Det er likevel den samme URL-en.

### Programmering

I programmeringsspråket Perl brukes tilde som en del av regulæruttrykk:

* `$a =~ /regex/` returnerer true hvis variabelens innhold samsvarer.
* `$a !~ /regex/` returnerer false hvis variabelens innhold samsvarer.

Denne syntaksen er også vanlig i en hel del andre programmeringsspråk, som f.eks Ruby og PostgreSQL.

Tilden har også mange andre bruksområder i andre programmeringsspråk enn de ovennevnte.

I lua brukes også tilde for å se om noe **ikke** samsvarer. 

## Se også
*Diakritisk tegn
*Akutt aksent
*Cedille
*Cirkumfleks
*Grav aksent
*Omlyd
*Trema

## Koding
ISO-8859-1-bokstavkodingen inkluderer bokstavene *ã*, *ñ*, *õ* og deres respektive store bokstaver. Flere bokstaver er tilgjengelige i Unicode.

## Eksterne lenker
* Bokmålsordboka %ñ%
VM i alpint 1991

**VM i alpint 1991** ble arrangert fra 22. januar til 3. februar på det østerrikske vintersportsstedet Saalbach-Hinterglemm.

## Menn

### Utfor






### Super-G






### Storslalåm






### Slalåm






### Kombinasjon






## Kvinner

### Utfor






### Super-G






### Storslalåm






### Slalåm






### Kombinasjon






## Medaljestatistikk
:
Hedonism Resorts

**Hedonism II** og **Hedonism III** er to feriesentre i Jamaica drevet av selskapet SuperClubs. Hedonism&nbsp;II åpnet i 1976 i Negril, Hedonism&nbsp;III åpnet i 1999 i Ocho Rios; det finnes ikke noe Hedonism&nbsp;I. Begge feriesentrene har områder som er reservert for nudister. De er velkjent for klientellets liberale holdninger til sex og rusmidler. Barn har ingen adgang.

Offentlig nakenhet er forbudt i Jamaica, men lovene håndheves ikke (og kommer muligens ikke til anvendelse) i private feriesentre.

## Eksterne lenker
* Hedonism Resorts &ndash; offisielt nettsted 
* SuperClubs &ndash; offisielt nettsted
VM i alpint 1989

**[[VM i alpint]] [[1989]]** ble arrangert i Vail i Colorado i USA.

## Menn

### Utfor


**Dato**: Mandag 6. februar 1989




### Super-G


**Dato**: Onsdag 8. februar 1989




### Storslalåm



**Dato**: Lørdag 11. februar 1989



### Slalåm



**Dato**: Søndag 12. februar 1989



### Kombinasjon



**Dato**: Fredag 3. februar 1989



## Kvinner

### Utfor



**Dato**: 5. februar 1989



### Super-G






### Storslalåm






### Slalåm






### Kombinasjon






## Medaljestatistikk
:  

## Eksterne lenker
*  Offisielle resultater på FIS-Ski.com
*  1989. Vail photo gallery Bilder
Zodiac Marine

**Zodiac Marine** er et fransk selskap som produserer en rekke produkter innen luftfart, sjøfart, sikkerhetsutstyr og kommunikasjonsutstyr. Selskapet ble grunnlagt i 1896 og var i begynnelsen engasjert innen produksjon av fly og luftskip. I 1930-årene utviklet selskapet den oppblåsbare båten.

I 2007 ble selskapet skilt ut fra Zodiac Aerospace.

## Referanser


## Eksterne lenker
*
Oksøya

**Oksøya** er en øy mellom Eidangerfjorden og Ormerfjorden i Porsgrunn kommune i Telemark.

## Fergetilbud
Øya har fergeanløp sommerstid; fergetilbudet ble tidligere driftet av Porsgrunn Kommunale Fjordbusser. Per 2023 driftes fergen av Brevik Fergeselskap.

## Normisjons leirsted
Normisjon har et av sine leirsteder på øya.

## Referanser
Antiope

**Antiope** var den eneste amasonen man vet om i gresk mytologi som giftet seg. Hun var amasonedronning og søster til Hippolyta og Melanippe. Da Herakles utførte sitt niende storverk (å få tak i Hippolytas belte), kidnappet Thessevs Antiope og førte henne til Athen. Thessevs var konge i Athen og Akilles' kamerat. Ifølge en versjon av myten, ble Antiope og Thessevs gift og fikk en sønn, Hippolytus, som ble kalt opp etter Antiopes søster. Like etter angrep amasonene Athen for å befri Antiope og ta tilbake Hippolytas belte, men de mislyktes.

Det ble sagt at Antiope kjempet på amasonenes side i denne krigen. Hun ble alvorlig såret, og kunne ikke lenger forsvare seg mot Thessevs og hans tilhengere (deriblant Herakles). Molpadia, som så hva som skjedde, drepte dronningen med en pil (noen sier spyd), og sparte henne for den athenske kongens skjending.

En alternativ historie forteller at Thessevs planla å gifte seg med Phaedra. Antiope ble rasende og bestemte seg for å angripe dem på bryllupsdagen og hun lovet å drepe alle personer som møtte opp i bryllupet. Men det var hun som ble drept, selv om både Thessevs, Herakles og en hel hær måtte til for å få henne drept.
Nordfold

**Nordfolda** eller **Nordfold** (lulesamisk: *Nuor-Fuolldá*) er en bygd på nordsiden av fjorden Nordfolda i Steigen kommune i Nordland. Mellom 1906 og 1964 var bygda administrasjonssenter i Nordfold kommune. 

Nordfold hadde fra 1964 fergeforbindelse til Røsvik i Sørfold som virket som forbindelse for hele Steigen kommune. Fergeforbindelsen ble nedlagt da Steigentunnelen ble åpnet i 1991.

Fylkesvei 835 går fra det gamle fergeleiet over Nordfoldeidet til Botn og videre til E6.

Nordfold kirke ligger midt i bygda.

## Referanser
Vibrato

**Vibrato** er store, hørbare svingninger i frekvensen på en tone. Det brukes mye under spilling på strenge- eller blåseinstrumenter eller ved hjelp av stemmen. Formålet med vibrato er å gi tonene mer dynamikk og variasjon enn det vanlige «tørre» anslaget. Klassisk måte å frembringe vibrato på strengeinstrumenter er å la hånden som er plassert på instrumenthalsen bevege seg parallelt med strengene mens strengen trykkes ned. Etter hvert ble det vanlig blant annet innen jazz og blues å dra strengen fram og tilbake sidelengs, noe som ga en mye kraftigere vibrato.

Variasjoner av vibrato blir også mye brukt i elektroniske effekter for å modifisere eller pynte på lyden. Eksempler på dette er Leslie-høyttalere, chorus og phaser.
Strengeinstrument

Et **strengeinstrument** er et musikkinstrument som frembringer toner ved hjelp av strenger som vibrerer. Anslaget på strengene foregår ofte ved bruk av et plekter, en hammer som slår an strengen, ved bruk av fingrene eller ved å stryke en bue over strengene. Den ene hånden brukes vanligvis til å trykke ned strengen på varierende posisjoner på instrumenthalsen, noe som varierer vibrasjonslengden på strengen, og dermed hever eller senker tonen. Eksempler på strengeinstrumenter som er bygget på denne måten er gitar, fiolin, cello, sitar, bassgitar, lutt, mandolin, og banjo. Vanlig antall strenger for denne typen strengeinstrumenter varierer anslagsvis fra fire til tolv.

Andre strengeinstrumenter kan ha strengene spent fast i en ramme uten mulighet til å forandre strengelengden. For å spille alle tonene kreves det derfor mange strenger som hver har en konstant tone. Eksempler på dette er piano, harpe og kantele. Piano er samtidig et slaginstrument ved at lyden skapes av en hammer som slår mot strengen.
## Referanser


## Eksterne lenker
* 
*
Plekter

Et **plekter** er en liten plastskive, som brukes til å slå an en streng på et klimpreinstrument for å frambringe toner. Det blir spesielt mye brukt ved spilling på el-gitar, men også til stålstrengsgitar, bassgitar, mandolin, sitar og balalaika. Plekteret har oftest en trekantet, avrundet fasong der den ene spissen blir brukt til anslaget.

Plektrets tykkelse er en smakssak, men antyder likevel bruksområde; et tykt plekter brukes til å spille raske og kontante noter, som for eksempel ved el-gitarsoloer, mens tynne plekter blir brukt ved strumming mens man holder hele grep. Tynne plekter brukes mest på akustiske gitarer. 

## El-gitar
Plekteret holdes normalt mellom tommel og pekefinger mens man slår an enkelttoner. For maksimal hurtighet ved gitarsoloer og lignende, plukker man enkeltstrenger både mens hånden er på vei ned, og på vei opp, over strengene. Treningsutfordrigen når det gjelder bruk av plekter er å treffe riktig streng, samt å få et pent anslag. Tykkelsen på plekteret vil påvirke lyden fra gitaren, hvor et tykt plekter vil gi et mer brutalt og kraftig anslag, og et noe tynnere plekter brukes for «skjønnspill» og følsomme soloer.

## Akustisk gitar
Til akustisk gitar benyttes tynne plekter som i minst mulig grad skal tilføre «plekterlyd» til helhetsuttrykket. Til akustiske gitarer brukes plekter mye til *strumming*, men også noe til solospill.

## Se også
* Fingerplekter

## Referanser


## Eksterne lenker
* How to Hold and Use a Guitar Pick with Mark McKenzie *youtube.com*
* MusicRadar Basics:Plectrums *musicradar.com*
* Pick or fingers? *gibson.com*
Eksponering

**Eksponering** vil innen fotografi si å utsette en lysfølsom plate (typisk en CCD-brikke) eller fotografisk film for lys i den hensikt å lage et bilde. Dette er den grunnleggende måten fotografering fungerer på.

Varigheten av en eksponering er angitt ved lukkertid, og er typisk  sekund og kortere ved vanlig fotografering. Ved svake lysforhold kan lengden på eksponeringen økes betraktelig, hvilket vil tillate mer lys å slippe inn på filmen.

Blenderen er den andre faktoren som avgjør lysmengden som skal passere. Blenderåpningen bestemmer hvor mye lys som skal slippes inn i det tidsrommet lukkeren er åpen. For å få et korrekt eksponert bilde, kreves det en god balanse mellom blenderåpning og lukkertid. For mye lys vil gi et overeksponert bilde, mens for lite lys vil føre til et undereksponert bilde.

De fleste moderne kameraer er utstyrt med autoeksponering (AE), der kameraet selv velger lukkertid og blenderåpning etter en forutgående lysmåling. Speilreflekskameraer og mer avanserte kompaktkameraer har muligheter for manuell styring av blender og lukker. Blender og lukker reguleres trinnvis; ved halvmanuell styring kan trinnene samordnes, slik at ett trinn mindre blenderåpning reduserer lysmengden til det halve, mens ett trinn lengre lukkertid gir dobbelt så lang eksponeringstid og dermed holder eksponeringen konstant.

Til sammen danner kombinasjonen av blendertrinn og lukkertrinn ulike eksponeringsverdier (EV). EV-verdier brukes som referanse når man bevisst vil over- eller undereksponere et bilde.

Kombinasjonen av blendertrinn og lukkertrinn har også andre effekter for bildet som tas. Dybdeskarphet og registrering av bevegelser i bildet er direkte resultater av blender- og lukkertrinn. Generelt vil en stor blenderåpning gi et bilde med lite dybdeskarphet, mens liten blenderåpning gir stor dybdeskarphet. For å registrere bevegelser i bildet må man benytte relativt lang lukkertid. Da må man benytte de halvautomatiske eller manuelle funksjonene i kameraet.

## Eksterne lenker
* Bildekomposisjon og fotograferingsteknikker, HobbyFoto
Jesaja

**Jesaja** (hebraisk:  – *Yĕša&#703;yā́hû*, Jesjajahu, ; gresk:  – *Ēsaḯas*, i bibeloversettelsen fra 1930 **Esaias**; betyr «Jahve frelser», dannet av samme roten (ישע y-sh- som betyr «frelse») i likhet med navnene Jesus og Josva) var ifølge *[[Det gamle testamente]]* en profet som virket i Jerusalem, og begynte sin forkynnelse det året kong Ussia døde, beskrevet i kap. 6: «*I det året da [[Ussia av Juda|kong Ussia]] døde, så jeg Herren sitte på en høy og opphøyd trone, og kanten på kappen hans fylte tempelet. [[Seraf]]er sto overfor ham.*» 

Han var sønn av Amos (hebraisk uttale: Amots) som ikke må forveksles med profeten Amos (hebraisk uttale: Amos). Jesaja var gift, og konen omtales som «profetkvinnen», noe som gjør det usikkert om det menes «profetens kone», eller at hun selv var profet. Paret fikk minst to sønner; den ene fikk symbolnavnet Sjear-Jasjub («en rest skal snu»), mens den andre fikk navnet Maher-Sjalal Hasj-Bas («brått-krigsbytte kjapt-rov»). Dette er ordrett Guds advarsel like før. Profeten kaller seg selv og familien sin for Herrens «tegn».

Jesaja tilskrives første del av *[[Jesajaboken|Jesajas bok]]*, som forteller om hovedtrekkene i hans liv og profetgjerning, Jesaja regnes som en av de viktigste profetene i kongetiden, og var virksom i fortimot tiår, til slutten av Hiskias regjeringstid rundt år 701 f.Kr.

* Jesaja kap. 1-39 kalles «Proto-Jesaja» og regnes som hans originaltekst, bortsett fra kapitlene 24–27 som er en sen apokalyptisk tilføyelse.
* Jesaja kap. 40-55 kalles «Deutero-Jesaja» og er et arbeid av en navnløs forfatter i eksil.
* Jesaja kap. 56-66 kalles «Trito-Jesaja» og er en antologi. 

Ifølge *Jesajas bok* og *[[Andre kongebok]]* ble Jesaja utvalgt av Gud til å forkynne for israelitterne om to helt motstridende ting, nemlig dom og frelse. Før Jesaja fikk profetere, renset en engel hans lepper med glødende kull, et symbol for at han renset sine lepper for menneskeord, for alt han skulle tale i framtiden, skulle være Guds ord.

*Jesajas bok* utgjorde en 7,4 meter lang pergamentrull da den ble funnet blant Dødehavsrullene.

I *Jesajaboken* er det meget stoff som kristne fra starten av har lært som forutsigelser om Jesus. I adventstiden og til jul er det særlig mange tekster under gudstjenesten som enten er hentet fra Jesaja, eller henspiller på ham. 

## Fotnoter


## Referanser


## Eksterne lenker
* ''Jesajas bok'' i ulike oversettelser hos *Nettbibelen*
Ussia av Juda

**Ussia** (også kalt **Asarja**) var ifølge Bibelen en av kongene i Kongedømmet Judea, også kalt tostammeriket i Israel på 800-tallet f.Kr. Han var sønn av den tidligere kong Amasja og hans hustru Jekolja. Han sies å ha vært en god og dyktig konge og «gjorde det som var rett i Herrens øyne».

Han anla en jødisk koloni ved Eilat ved Akababukten, han befestet Jerusalem, opprettet en stående hær, og han støttet opp under karavanetrafikken mellom Arabia og Gaza ved Middelhavet. Hans regjeringstid var derfor stort sett preget av gode inntekter fra transitthandel.

Det fant sted et stort jordskjelv i Israel i hans regjeringstid. Profeten Sakarja sa: «Dere skal flykte slik dere flyktet for jordskjelvet i de dager da Ussia var konge i Judea.» 

Han måtte gå av som konge på grunn av spedalskhet og overlate makten til sin sønn Jotam. Ussia kom i konflikt med prestene fordi han holdt fast ved den gamle tradisjonen at kongen var landets øverste prest.

## Referanser
Håøya

**Håøya** er navnet på flere øyer i Norge:

* Håøya (Aurskog-Høland) – i Aurskog-Høland kommune i Akershus
* Håøya (Bjugn) – i Ørland kommune i Trøndelag
* Håøya (Bremanger) – i Bremanger kommune i Sogn og Fjordane
* Håøya (Farsund) – i Farsund kommune i Agder
* Håøya (Frogn) – i Frogn kommune i Akershus
* Håøya (Grimstad) – i Grimstad kommune Agder
* Håøya (Hitra) – i Hitra kommune i Trøndelag
* Håøya (Færder) – i Færder kommune i Vestfold
* Håøya (Porsgrunn) – i Porsgrunn kommune i Telemark
* Håøya (Rødøy) – i Rødøy kommune i Nordland
* Håøya (Svalbard) – sør for Edgeøya på Svalbard
* Håøya (Tysvær) – i Tysvær kommune i Rogaland
* Håøya – tidligere navn på øya Håja i Tromsø kommune i Troms
Håøya (Porsgrunn)

**Håøya** er en øy mellom Mørjefjorden og Langangsfjorden helt sørøst i Porsgrunn kommune i Telemark, på grensa mot Vestfold.

Øya er bratt og frodig, med flere flotte badeplasser. Her finnes edelløvskog, strandenger og gamle blomsterenger. Store deler av øya er vernet som naturreservat. I nord har øya forbindelse til fastland via gangbru.

De første menneskene bosatte seg på Håøya for mange tusen år siden, i steinalderen, og det er funnet mengder av flintredskaper og skår etter leirkar fra denne perioden.

Øya grenser som nevnt mot Mørjefjorden i øst, og etter Snorres beretning kan det se ut som at det var her Olav den hellige i det store sjøslaget ved Nesjar beseiret Svein Jarl palmesøndag 1016

Fra nyere tid finnes det rester etter ishus fra tiden med iseksport. Opp gjennom tiden har det vært mange fastboende på øya, og i perioden 1902-1947 hadde øya egen skole.

## Referanser
Jeremia

**Jeremia** (hebraisk:  – *Yirmĕyā́hû*, også  – *Yirmĕyâ*; gresk:  – *Ieremías*; i bibeloversettelsen fra 1930 *Jeremias*) er en av de fremste profetene i den hebraiske Bibelen (Det gamle testamente). Han virket i den siste tiden før kongedømmet Judea falt for Babylonia og tilskrives den boken som har fått navn etter ham, *[[Jeremias bok]]*, men boken har vokst i omfang i de miljøene som har tatt vare på den, og finnes i to versjoner. Den lange versjonen står i Tanakh og i bibler fra de fleste kristne trossamfunn, bortsett fra den gresk-ortodokse kirke som gjør bruk av *Septuaginta*.

Jeremias er den av profetene vi vet mest om. Han var sønn av presten Hilkia i Anatot i Benjamins land. I 626 f.Kr ble Jeremia til sin fortvilelse kalt til profet. Et sted forbanner han den dagen han ble født. Han forteller hvordan han kjempet mot profetkallet, men måtte gi opp, og til sist stod han frem og rådet Judeas konger til å underkaste sig babylonerne. Flere ganger prøvde Jeremias' motstanderne å ta livet av ham (kapitel 11 og 18). Han talte særdeles skarpt mot de som satte sin lit til tempelet i Jerusalem som et bevis på Jahves gunst. Til sist ble han arrestert og unngikk såvidt dødsstraff etter at det ble påpekt at profeten Mika hundre år tidligere hadde sagt det samme som Jeremias, uten at det skjedde noe med ham - en unik bevitnelse av en profetoverlevering i Det gamle testamente. Under Jerusalems beleiring ble Jeremias arrestert som landsforræder, men satt fri etter at babylonerne hadde erobret byen.

Judea var ikke helt avfolket. En lutfattig befolkning strevde videre i det herjede landet under babylonsk administrasjon. Det gamle testamente forteller ingenting om forholdene i Judea for de som ble tilbake. Den babylonske stattholderen Gedalja bosatte seg i Mizpa - antagelig lå Jerusalem i ruiner - men få år senere ble han snikmyrdet av nasjonalister som etterfølgende flyktet til Egypt og tok med seg Jeremias og hans skriver Baruk ben Neria, trass i Jeremias ord fra Herren om å bli værende. Trolig fantes det alt en jødisk bosetning i Egypt, der mange hadde søkt tilflukt. Etter eksilet hører vi ofte om jødiske kolonier i Egypt.

Jeremia, som også kalles «den gråtende profet», var i henhold til jødisk tradisjon i tillegg til boken med hans navn, også forfatter av *[[Kongebøkene]]* og *[[Klagesangene]]*, hvorav ordet «jeremiade» - en klagesang. Han fikk støtte av sin skriver og disippel, Baruk ben Neria, som trolig også redigerte tekstene.

Jeremias bok forteller om hans domsprofetier, og hvordan han møtte til dels sterk motstand for sin forkynnelse. Den forteller hvordan han uttalte domsord mot de siste kongene i Kongedømmet Israel. En av hans viktigste venner var Baruk, som skrev ned mye av det han sa.

Blant Dødehavsrullene har man funnet rester av to Jeremia-ruller. Disse viser den hebraiske originalen til *[[Septuaginta]]s* versjon av *Jeremias bok*, som er 15 prosent kortere enn den utgaven som finnes i Det gamle testamente. På makkabéertiden har det altså vært to hebraiske versjoner av Jeremias bok i omløp, men ulik lengde.

## Se også
* Jeremiade

## Fotnoter


## Referanser
VM i alpint 1985

**[[VM i alpint]] [[1985]]** ble arrangert i Bormio i Italia. To av kvinnenes øvelser ble arrangert i nabobyen Santa Caterina. FIS hadde besluttet at det ikke lenger skulle deles ut VM-medaljer under Vinter-OL, og at det heretter skulle arrangeres verdensmesterskap annet hvert år.

## Menn

### Utfor






### Storslalåm






### Slalåm






### Kombinasjon






## Kvinner

### Utfor






### Storslalåm






### Slalåm






### Kombinasjon






## Medaljestatistikk
:  

## Referanser
Vibrator

En **vibrator** er en mekanisk innretning som fremkaller vibrasjoner. 

Vibrasjonen i vibratorer produseres gjerne av en elektrisk motor med en ubalansert vekt på drivakselen. Når motoren er igang vil den roterende vekten resonnere.

Det finnes mange forskjellige typer vibratorer, blant annet i mobiltelefoner, personsøkere og til industrielt bruk. 

## Sexleketøy
Det finnes også vibrerende apparater som er ment for å røre kroppen (inkludert å føres inn i en kroppsåpning) for å stimulere nervene og gi en behagelig og eventuelt erotisk følelse. En dildo med innebygd vibrator kalles for vibrator.
Minerva McSnurp

**Rektor Minerva McSnurp** (født 4. oktober ca. 1925) er en fiktiv person fra bok- og filmserien *[[Harry Potter]]*, skrevet av J.K. Rowling. McSnurp blir spilt av Maggie Smith i filmene.

McSnurp er rektor, leder for huset Griffing og transfigurasjonslærer ved Galtvort høyere skole for hekseri og trolldom. Hun anser transfigurasjon for å være den mest komplekse og vanskelige grenen av trolldom. Hun tok over som rektor ved skolen etter avtroppende Severus Slur ble drept under Slaget om Galtvort i 1998

McSnurp er streng, kjapp i replikken og noe reservert. Hun har allikevel vist seg å ha studentenes beste i tankene, kanskje spesielt studentene i Griffinghuset, og kanskje ennå mer spesielt Harry Potter. Hun er også en av Albus Humlesnurrs mest trofaste tilhengere, og medlem av Føniksordenen. Hun er den første magiske figuren og animagusen som blir introdusert i bøkene.

McSnurp har sort hår som er festet i en stram knute i nakken. Hun bruker smaragdgrønne kutter, og alltid et veldig pertentlig uttrykk. Hun er, ifølge Rowling, en «livlig» 70 åring. McSnurp bruker firkantede briller med merker på som er lik de hun får rundt øynene når hun forvandler seg til en flekkete katt. Hun er også spesielt glad i tartanmønster, noe som visstnok skal komme av at hun er av skotsk opphav. Selv morgenkåpen hennes er tartanmønstret.

Navnet hennes kommer av to ting: Minerva er den romerske gudinnen for visdom. Det engelske etternavnet hennes kommer fra en 1900-talls poet, William Topaz McGonagall, som ofte blir ansett som den verste poeten i engelsk språks historie. Det norske etternavnet *McSnurp* kommer av at hun er streng og snurpete.

Vi møter Minerva McSnurp for første gang i det første kapittelet i *[[Harry Potter og De vises stein]]*, der hun venter på Albus Humlesnurr ved Hekkveien 4. Hun blir umiddelbart avslørt som animagus, en heks eller trollmann som kan forvandle seg til et dyr, med eller uten bruk av tryllestav. Hun venter i så måte på Humlesnurr som en flekkete katt.

McSnurp er det medlemmet av de ansatte ved Galtvort som har ansvaret for valghattseremonien. Hun krever full respekt fra samtlige av sine studenter.

McSnurp er veldig glad i rumpeldunk. Som leder for Griffinghuset, og tidligere spiller for Griffing er hun veldig interessert i at rumpeldunkpokalen skal stå på hennes kontor. I *Harry Potter og De vises sten* anbefaler hun Harry som speider til den daværende rumpeldunkkapteinen Oliver Quist, selv om Harry er førsteårsstudent, og vanligvis ikke ville få spille på rumpeldunklaget.

McSnurp assisterer ofte Harry indirekte, selv om hun er strengt disiplinær. Hun hinter ofte at spesielle ting skal skje, og dytter avgjørelser i Harrys favør. Et eksempel på dette er ved Harrys femte år på skolen, da hun advarer han om at Magidepartementet fulgte med på kommunikasjonen inn og ut av Galtvort. Hun var også det medlemmet av Galtvortstaben som mest tydelig mislikte at Venke Dolorosa Uffert var ansatt ved skolen. Samtlige av Ufferts forsøk på å blande seg i McSnurps saker, ble raskt avvist med en morsk bemerkning.
## Oversettelser

## Referanser
VM i alpint 1987

**[[VM i alpint]] [[1987]]** ble arrangert i Crans-Montana i Sveits. For første gang ble det kåret verdensmestre i Super-G. Det sveitsiske laget viste seg å være totalt dominerende på hjemmebane, og tok hele åtte av ti mulige gullmedaljer. 

## Menn

### Utfor






### Super G






### Storslalåm






### Slalåm






### Kombinasjon






## Kvinner

### Utfor






### Super G






### Storslalåm






### Slalåm






### Kombinasjon






## Medaljestatistikk
:
Drammensmarka

**Drammensmarka**, også kalt **Drammen Nordmark**, er et skogsområde nordvest for Drammen. Området utgjør den sørøstre delen av det større området Finnemarka. Drammensmarka er et populært turterreng. Drammensmarka og Finnemarka har også et meget godt utbygget nett av skiløyper som kjøres opp av kommunene straks det er gode snøforhold. Et av de mest populære utfartsstedene er Eiksetra.

Drammensmarka er full av små og store vann med gode fiskeforhold og hyggelige bademuligheter. Ett av disse vannene er Marivannet i Nedre Eiker.

Det høyeste punktet i Drammensmarka er Skimtheia (554&nbsp;moh.) på grensen mellom kommunene Drammen og Lier.

Berggrunnen i Drammensmarka tilhører Oslofeltet med vulkanske bergarter fra permtiden. Glitrevannskalderaen representerer en av de største vulkankjeglene i Oslofeltet.

## Eksterne lenker
* Turforslag til Drammensmarka og Finnemarka på DNT og NRKs nettsted ut.no
Lierdalen

**Lierdalen** er en dal som strekker seg fra Sylling i nord til Lier ved Drammensfjorden i sør. Gjennom dalen renner Lierelva.

Omtrent midt i dalføret ligger Lierbyen. Fra Lierbyen og nordover går en lite trafikkert 18 km lang bilvei langs den tidligere Lierbanen som ble lagt ned i 1936. Veien går nordover til Sylling og Holsfjorden.

I Lierdalen dyrkes store mengder frukt og grønnsaker, noe som gjenspeiles i Liers kommunevåpen, som viser en epleblomst.

Landskapsformene viser spor etter slutten av siste istid med blant annet tre endemorener: Egge-morenen, Meren-morenen og Sylling-morenen. Over morenene ligger marin leire. Dissene områdene benyttes til jordbruk. Egge- og Meren-morenen benyttes også til grustak. Sylling-morenen demmer opp Holsfjorden i Lier.

Før landhevingen etter istiden var Lierdalen en fjordarm som forbandt Holsfjorden med Drammensfjorden.

## Referanser
Dagfinn Ripnes

**Dagfinn Helge Ripnes** (født 12. januar 1939) er en norsk tidligere politiker som representerte Høyre. Han var ordfører i Kristiansund fra 1997 til 2007, og varaordfører fra 1995 til 1997. Han har sittet til sammen 37 år i Kristiansund bystyre og 28 år i byens formannskap. Han representerte Høyre på Møre og Romsdal fylkesting i 20 år. Han var vararepresentant til Stortinget i perioden 1997–2001.

Han ledet familiebedriften D. Ripnes fra 1962 til 1991, da han ble heltidspolitiker.

## Referanser


## Eksterne lenker
*
Karsten Solheim

**Karsten Solheim** (født 14. september 1911 i Bergen, død 16. februar 2000 i Phoenix i Arizona i USA) var en golfkølleprodusent og forretningsmann som grunnla Karsten Manufacturing, bedre kjent under det registrerte varemerket PING, og for turneringen Solheim Cup for kvinner.

Karsten Solheim ble født i Bergen ifølge hans egen fødselsattest, ikke i Austrheim som det noen steder har vært opplyst. Moren Ragna (f. Koppen) kom fra Fedje, mens faren Hellemann Andreas (Herman) Solheim kom fra Austrheim. Allerede i 1912 dro faren Herman til USA for å skaffe seg arbeid og forberede en ny fremtid for familien i Seattle, mens moren Ragna og Karsten fulgte etter i 1913. 

Karsten Solheim utdannet seg til ingeniør og begynte å spille golf da han var 42 år gammel, da kollegene hans ved General Electric inviterte ham med. På golfbanen hadde Solheim mest vanskeligheter med *putting*, og han utviklet derfor sin egen, revolusjonerende *putter*. Istedenfor å feste skaftet ved hælen til bladet, festet han det i midten. Han benyttet vitenskapelige prinsipper da han utviklet golfkøllen, som tidligere i stor grad hadde vært basert på prøving og feiling.

Etterhvert begynte Solheim å produsere golfkøller i garasjen og forsøke å selge dem til skeptiske, profesjonelle golfspillere på turneringer. Anerkjennelsen kom da Julius Boros vant Phoenix Open på PGA-touren med Solheims putter. Solheim starter virksomheten Karsten Manufacturing i 1959. Men først i 1967 sluttet han i General Electric. I 1969 lanserte han jernkøller basert på de samme prinsippene, og dette ble fort en suksess. Andre kølleprodusenter fulgte snart Solheims nyskapning.

Solheim ble en velgjører innen golfsporten. Han donerte millioner av dollar til Karsten Golf Course ved Arizona State University og Karsten Creek Golf Course ved Oklahoma State University, og sponset LPGA-turneringer i Oregon, Arizona og Massachusetts. Han var den store pådriveren bak opprettelsen av Solheim Cup, den fremstående turneringen for kvinner mellom lag fra Europa og USA som tilsvarer herrenes Ryder Cup.

Solheim fikk Parkinson de siste årene av sitt liv og overlot selskapet til sin yngste sønn John i 1995. Han døde 16. februar 2000 i Phoenix, Arizona. Året etter ble han som, hittil eneste representant for utstyrsprodusenter, hedret med en plass i World Golf Hall of Fame.

## Referanser


## Eksterne lenker
* http://www.pinggolf.com
Solheim Cup

**Solheim Cup** er en golfturnering for damer som arrangeres annethvert år mellom lag fra Europa og USA. Den er oppkalt etter nordmannen Karsten Solheim, grunnleggeren av golfkølleprodusenten Karsten Manufacturing som markedsfører produkter under det registrerte varemerket PING, Karsten Solheim var en sterk pådriver for å få til en internasjonal turnering for kvinner. Den tilsvarer på mange måter herrenes Ryder Cup Matches.

Den første Solheim Cup ble avholdt i 1990, og frem til 2002 ble den spilt i like år. På grunn av 11. september-angrepet, da Ryder Cup ble utsatt til 2002, ble Solheim Cup flyttet ett år til 2003 for ikke å kollidere med denne turneringen.

Det amerikanske laget velges ut fra et poengsystem der spillerne på LPGA-touren mottar poeng for hvert gode resultat på touren. For det europeiske laget velges kun 7 spillere gjennom poeng basert på resultater på Ladies European Tour. Dette er for å sikre at også europeiske spillere som hovedsakelig konkurrerer på LPGA-touren kan velges for å gjøre det europeiske laget konkurransedyktig.

## Format

Solheim Cup omfatter diverse matchspill-runder mellom spillere utvalgt fra to lag på tolv spillere. Turneringen går over tre dager, fra fredag til søndag. Det spilles om totalt 28 poeng, der vinneren av hver match tar ett poeng for sitt lag, og et halvt poeng går til hvert av lagene dersom en match ender uavgjort etter 18 hull. Det lag som har først får 14,5 poeng, vinner turneringen. Dersom begge lag ender opp med 14 poeng hver, går seieren til den regjerende mesteren.

Matchene spilles som følger:

* åtte foursome-matcher (fire på fredagen, fire på lørdagen)
* åtte fourball-matcher (fire på fredagen, fire på lørdagen)
* tolv singlematcher (alle på søndagen)

## Resultater

## Fremtidige turneringer
I 2021 spilles Solheim Cup ved Inverness Club i Toledo i Ohio. Klubben har tidligere vært arrangør for major-turneringene US Open fire ganger, seinest i 1979, og PGA Championship i 1986 og 1993.

## Eksterne lenker
* 
* Resultat Solheim Cup 2024
Skimtheia

**Skimtheia** (også kjent som **Skimten**) er et høyt platå og et populært turmål i Drammensmarka. På det høyeste punktet står **Skimtvarden** med en høyde på 554 moh.. Det er utsikt i alle retninger, og varden har en sikteplate som ble satt opp i 1961. Sikteplata viser avstander og retninger til flere steder, både synlige i horisonten og i verden. Den første tavla ble satt opp i årene 1937-38, av Thorne og Langsether i Drammen kommune. Denne ble tatt ned under andre verdenskrig for å ikke gi tyskerne muligheter til å se avstander til fjells. I 1961 ble det støpt og satt opp en ny plate av tur- og løypekomiteen i Drammen som ble ledet av Malermester Theodor Wilhelm Thorne (1905-1977). Skimten er oppkalt etter et lite tjern i nærheten ,*Skimtvann*, som ligger på grensa mellom Drammen og Lier. Tjernet fikk trolig navnet av verbet "skimte", fordi det var et lite myrlent tjern som går i ett med terrenget.

## Referanser
Åndsfrihet

**Åndsfrihet** er et samlebegrep som omfatter flere sentrale menneskerettigheter. De kategoriene man vanligvis regner under åndsfriheten er ytringsfrihet, religionsfrihet, informasjonsfrihet og tankefrihet.
The Great Escape (album)

:*for filmen fra 1963 med samme tittel, se [[Den store flukten]]*
***The Great Escape*** er det fjerde albumet til Blur. Det ble sluppet i 1995, og forventningene var høye siden albumet var oppfølger til det godt mottatte albumet Parklife. *The Great Escape* fikk også gode kritikker, og solgte bra da det ble sluppet. Det nådde førsteplass på de britiske listene, og ble Blurs første album på de amerikanske listene – selv om det ikke nådde høyere enn 150.-plass.

Sangene «Country House», «The Universal», «Stereotypes» og «Charmless Man» ble alle sluppet som singler. «Country House» ble Blurs første singel som nådde 1.-plass på de britiske topplistene. Damon Albarn avslørte i ettertid at de fleste, om ikke alle, sangene på albumet handlet om han selv på en eller annen måte (for eksempel er «Dan Abnormal» et anagram for «Damon Albarn»).

Singelen *«Country House»* ble lansert to uker senere enn den først annonsert. Dette var for å skape en konkurranse med Oasis' singel *«Roll With It»*. Denne konkurransen ble kalt «krigen om britpop». Blur solgte til slutt mest og så på seg selv som vinnere.

## Sporliste
Samtlige spor er skrevet av Damon Albarn, Graham Coxon, Alex James og Dave Rowntree.

# «Stereotypes» – 3:10
# «Country House» – 3:57
# «Best Days» – 4:49
# «Charmless Man» – 3:34
# «Fade Away» – 4:19
# «Top Man» – 4:00
# «The Universal» – 3:58
# «Mr. Robinson's Quango» – 4:02
# «He Thought of Cars» – 4:15
# «It Could Be You» – 3:14
# «Ernold Same» – 2:07
# «Globe Alone» – 2:23
# «Dan Abnormal» – 3:24
# «Entertain Me» – 4:19
# «Yuko and Hiro» – 5:24
#* Inneholder et bonusspor ved nøyaktig 4:20 som er en instrumentalutgave av «Ernold Same».

## Eksterne lenker
*
Hjellestad

**Hjellestad** er en bygd, en grunnkrets og et boligområde på Mildehalvøyen i Ytrebygda bydel i Bergen kommune, ca. 20 km sørvest for byens sentrum. Fra Hjellestad kai går det ferge via Bjelkarøyna og Lerøyna til Klokkarvik i Øygarden kommune på Sotra. På Mildehalvøyen ligger også Milde.
Blant virksomhetene på Hjellestad er Hjellestad skole, Hjellestad Marina, Hjellestad Seilforening,  Milde og Hjellestad Grendalag, HAVN Hjellestad, Bunnpris Hjellestad, Hjellestad Jet Ski Klubb, Bergens Seilforening, Hjellestad Baatlag og Arboretet og Botanisk hage på Milde. Hjellestad har en flott skjærgård og er et populært sted for seiling, jetski, padling, roing og annet båtliv. Hjellestad ligger 10 minutter fra Bergen lufthavn, Flesland og har kort veg til arbeidsplasser på Sandsli og Kokstad. 

Hjellestad grunnkrets i Bergen kommune hadde 2&nbsp;078 innbyggere 1. januar 2023, og et areal på 2,93 km², hvorav 0,01 km² er ferskvann.

## Transport
Hjellestadveien som er hovedveien til Hjellestad er smal og svært trafikkfarlig. Hjellestad og Milde har bussforbindelse (linje 53) til Bergen sentrum via Lagunen terminal og Fjøsanger med avganger hver halvtime i rushtid og hver time resten av dagen og på lørdager. Søndag går bussen annenhver time.

## Referanser
Innocens IX

**Pave Innocens IX**, ** Giovanni Antonio Facchinetti de Nuce** *den eldre* (1519–1591) var en av Den katolske kirkes paver.

## Liv og virke
### Bakgrunn
Giovanni Antonio Facchinetti studerte rettsvitenskaper i sin fødeby Bologna. Han avsluttet studiene i 1544 med juridisk doktorgrad og bre da sekretær for kardinal Alessandro Farnese, den senere pave Paul III.

Han var tilknyttet den romerske kurie, og ble i 1560 biskop av Nicastro (han var den første biskop som residerte der på tretti år). Senere var han i en periode nuntius i republikken Venezia og titulærpatriark av Jerusalem (1576&ndash;1583).

### Kardinal
Han ble kreert til kardinal den 12. desember 1583 av pave Gregor XIII, med *[[Santi Quattro Coronati al Laterano]]* som tittelkirke.

Han var medlem av den kommisjon som skulle vurdere passende kirkestraff mot kong Henrik III av Frankrike etter drapet på kardinal Louis de Lorraine de Guise. Noen konklusjon kom ikke fordi også kongen ble snikmyrdet.

### Pave
Han ble valgt til pave den 29. oktober 1591 og tok navnet Innocens IX. Han ble kronet den 3. november av kardinal Andreas av Østerrike. Hans virke ble kortvarig; han døde allerede om morgenen den 30. desember 1591 i Roma.

Han var grandonkel til kardinal Giovanni Antonio Facchinetti de Nuce den yngre (kreert 1591), og også i slekt med kardinal Cesare Facchinetti (1643).

## Referanser


## Eksterne lenker
* Biografi på The Cardinals of the Holy Roman Church
Rodrigo de Castro Osorio

** Rodrigo de Castro Osorio** (født 5. mars 1523 i Valladolid i Spania, død 18. september 1600 i Sevilla) var en av Den katolske kirkes kardinaler. Han ble i 1564 biskop av Zamora, og senere forflyttet til Cuenca, og til slutt til erkebispedømmet Sevilla.

Han ble kreert til kardinal den 12. desember 1583 av pave Gregor XIII.

## Referanser


## Eksterne lenker
*  Biografi på The Cardinals of the Holy Roman Church
Landet med de kalde kyster

***Landet med de kalde kyster*** er en bok av Helge Ingstad, utgitt i 1948. Boken skildrer Svalbard, og tittelen er en direkte oversettelse av det gammelnorske ordet *Svalbard*.

## Eksterne lenker
* ''Landet med de kalde kyster'', Gyldendal 1951 - tilgang for norske IP-adresser
Michele della Torre

**Michele della Torre** (1511–1586) var en av den katolske kirkes kardinaler. Han ble i 1547 biskop av Ceneda og var senere tilknyttet den romerske kurie blant annet som nuntius i Frankrike.

Han ble kreert til kardinal den 12. desember 1583 av pave Gregor XIII.
## Episkopalgenealogi
Hans episkopalgenealogi er:
* Kardinal Girolamo Grimaldi (?-1541)  *bispeviet 1529
* Erkebiskop Martin de Portugal (?-1542) *1533
* Erkebiskop Alfonso Oliva (?-1544) *1535
* Biskop Girolamo Maccabei de Toscanella (?-1574) *1543
* Biskop Giovanni Giacomo (Jean Jacques) Barba, O.S.A. (1499-1565) *1546
* Kardinal *Michele della Torre* (1511-1586) *1547

## Referanser


## Eksterne lenker
* Biografi på The Cardinals of the Holy Roman Church
Agostino Valier

**Agostino Valier** (født 7. april 1531 i Venezia i Italia, død 23. mai 1606 i Roma) var en av Den katolske kirkes kardinaler. 

Han ble i 1565 biskop av Verona, og ble senere prefekt for Indekskongregasjonen.

Han ble kreert til kardinal den 12. desember 1583 av pave Gregor XIII.

Han var i slekt med kardinalene Bernardo Navagero (kreert 1561) og Pietro Valier (1621).

## Referanser


## Eksterne lenker
* Biografi på The Cardinals of the Holy Roman Church
Den engelske ligacupen

**Den engelske ligacupen**, offisielt **English Football League Cup** (**EFL Cup**, norsk: **EFL-cupen**), er en engelsk årlig fotballturnering. Turneringen ble startet i 1960 under navnet **Football League Cup**.

Mens FA-cupen omfatter alle engelske fotballklubber, er turneringen forbeholdt profesjonelle lag i de fire øverste divisjonene. Dette innebærer at bare de 92 lagene i The Football League og Premier League kan delta. Vinneren av turneringen blir kvalifisert for Serieligaen dersom de ikke allerede er kvalifisert for spill i Europa.

## Ligacupens navn
Siden 1982 har ligacupen fått navn etter sponsoren av turneringen. I 2016 fikk cupen det offisielle navnet English Football League Cup, forkortet til EFL Cup og cupen ble ikke gitt navn etter sponsor dette året. Fra og med 2017/18-turneringen har cupen igjen fått sponsorens navn.

## Finaler
;Finalen spilt over 2 kamper

;En enkelt finalekamp

## Pokaler fordelt på lag

## Tapende semifinalister

## Eksterne lenker
*